| Medaljeoversikt |
| --- |
| Konkurrerte for Norges flagg Norge |
| Skiskyting |
| Junior-VM i skiskyting |
| Bronse | Martell 2007 | Stafett |
| European Youth Olympic Festival |
| Gull | Monthey 2005 | Sprint |
| Gull | Monthey 2005 | Jaktstart |

**Julie Bonnevie-Svendsen** (født 1987 i Nittedal) er en norsk tidligere skiskytter som representerte Nittedal skiskytterlag.

Bonnevie-Svendsen ble tidlig omtalt som et stort skiskyttertalent.
I desember 2005 debuterte hun i verdenscupen, 18 år gammel. Hun gikk 15 km i østerrikske Hochfilzen, og oppnådde 15.-plass. Hun har én verdenscupseier; i stafett i Hochfilzen i desember 2008.

Hun la opp i 2011.

Hennes bror Martin Bonnevie-Svendsen var også skiskytter.

Idrettskarriere
---------------

### Sesongen 2003/04

Hun deltok i NM i sommerskiskyting 2003 i august, og vant der sprinten i 16-årsklassen. Hun vant også den påfølgende jaktstarten. Under Junior-NM i skiskyting 2004 på Sokna vant hun sprinten i 16-årsklassen.

I Norgescupen i skiskyting for junior 2003/04 vant hun ni av de ti rennene, og vant denne norgescupen sammenlagt med 180 poeng.

### Sesongen 2004/05

Under Junior-NM i skiskyting 2005 vant Bonnevie-Svendsen normaldistansen i klassen K19-20, to minutter foran Anne Marit Bjørn Gjermundshaug. Hun vant også sprinten. Hun deltok også i Junior-NM i langrenn 2005, der hun kom på fjerdeplass på 5 km fri teknikk i 17-årsklassen. Hun deltok også i NM i skiskyting 2005 for seniorer, der hun deltok på Oslo og Akershus SSK sitt førstelag, som kom på fjerdeplass på stafetten. Individuelt fikk hun sølv på sprinten, bak Linda Tjørhom, og hun kom på fjerdeplass på jaktstarten.

I november 2004 gikk hun inn til andreplass i åpningsrennet i Europacupen i skiskyting for junior 2004/05. Hun endte på 29.-plass i europacupen for junior totalt denne sesongen, og hun kom på 12.-plass i den individuelle cupen og 24.-plass i sprintcupen. Under European Youth Olympic Winter Festival 2005 («Europeisk Ungdoms-OL») i Monthey i Sveits fikk hun to gullmedaljer; hun vant 6 km sprint og 7,5 km jaktstart.

Hun deltok i kun to løp i Norgescupen i skiskyting for junior 2004/05, men vant begge disse, og endte på 15.-plass i klassen K19-20 med 60 poeng. Kaja Eckhoff vant norgescupen i denne klassen.

### Sesongen 2005/06

Hun kom på fjerdeplass på sprinten under NM i rulleskiskyting 2005 på Fet, og vant den påfølgende jaktstarten.

I desember 2005 debuterte hun i verdenscupen, 18 år gammel. Hun gikk 15 km i østerrikske Hochfilzen, og oppnådde 15.-plass. Hun ble tatt ut til å delta i Junior-VM i skiskyting 2006, der hun gikk inn til fjerdeplass, tre sekunder bak bronsen som gikk til Marion Blondeau. Hun kom på 12.-plass på jaktstarten, men fullførte ikke fellesstarten. På stafetten kom Norge på fjerdeplass. 

Hun deltok i klassen 18-19 år under Junior-NM i skiskyting 2006, der hun vant sprinten. Under NM i skiskyting 2006 deltok hun på fellesstarten, men fullførte ikke løpet. Hun stilte ikke til start på sprinten. I Norgescupen i skiskyting for junior 2005/06 kom hun på 27.-plass med 30 poeng, etter seieren i junior-NM, som inngikk i norgescupen. I Verdenscupen i skiskyting 2005/06 kom hun på 64.-plass sammenlagt. 

### Sesongen 2006/07

I september deltok hun i NM i rulleskiskyting 2006, der hun kom på 12.-plass på sprinten og femteplass på jaktstarten.

I NM i skiskyting 2007 tok hun gull på sprinten, og fulgte opp med sølv på jaktstarten og bronse på stafetten. Hun deltok i Junior-VM i skiskyting 2007, og fikk der bronse på stafetten sammen med Vilde Ravnsborg Gurigard og Kjersti Isaksen. Individuelt kom hun på åttendeplass på sprinten, sjetteplass på jaktstarten og niendeplass på fellesstarten. Under Junior-NM i skiskyting 2007 deltok hun i klassen K20-21. Der vant hun normaldistansen og sprinten, og fikk sølv på stafetten sammen med Ane Stenset og Tiril Eckhoff på Oslo og Akershus' førstelag. Under NM i skiskyting 2007 for senior fikk hun bronse på normaldistansen og gull på sprinten. Hun gikk inn til sølv på jaktstarten, bak Jori Mørkve, og fikk bronse på stafetten. 

### Sesongen 2007/08

Hun gikk inn til andreplass på sprinten under NM i rullestolskiskyting 2007, og kom på fjerdeplass i jaktstarten.

Hun ble tatt ut til å delta i VM i skiskyting 2008, som ble arrangert i Östersund. Åpningsdistansen var sprint, der traff hun på 10 av 10 skudd, men tapte flere sekunder da hun gikk feil rett før mål, og endte på en åttendeplass. Hun gikk inn til 16.-plass på jaktstarten og 24.-plass på fellesstarten, og hun deltok også på det norske mixlaget som kom på åttendeplass på stafetten. Hun stod over kvinnestafetten.

Under NM i skiskyting 2008 på Stryn vant hun normaldistansen, ca 11 sekunder foran Solveig Rogstad. Hun fikk sølv på sprinten, bak Tora Berger, og fikk bronse på jaktstarten. I tillegg fikk hun gull på stafetten, der hun gikk for Oslo og Akershus' førstelag. 

### Sesongen 2008/09

I NM i rulleskiskyting 2008 fikk hun bronse på sprinten i seniorklassen, og gikk seg opp til sølv på jaktstarten. Hun fikk tre gullmedaljer under NM i skiskyting 2009, med gull på sprinten og jaktstarten, samt på stafetten.

Hun slet med formen etter denne sesongen, med utmattelse og ingen effekt av treningene, så hun fikk treningsforbud fra juli, og begynte forsiktig trening i august.

### Sesongen 2009/10

I september deltok hun i NM i rulleskiskyting 2009. Hun kom der på tredjeplass på sprinten, men stilte ikke til start på jaktstarten. Hun debuterte i IBU-cupen i Obertilliach i midten av desember, og vant sprinten, og gikk inn til femteplass på jaktstarten. Hun fikk til sammen 100 poeng i IBU-cupen denne sesongen, og endte på 47.-plass. Hun konkurrerte lite denne sesongen, på grunn av sykdom.

### Sesongen 2010/11

Bonnevie-Svendsen konkurrerte ikke sesongen 2010/11, og la opp i 2011.

Resultatoversikt
----------------

### Verdensupen i skiskyting

| Sesong | Totalt | Individuelt | Sprint | Jaktstart | Fellesstart | Nasjon |
| --- | --- | --- | --- | --- | --- | --- |
| Poeng | Plass | Poeng | Plass | Poeng | Plass | Poeng | Plass | Poeng | Plass | Poeng | Plass |
| 2005/06 | 16 | 64. | 16 | 35. | — | — | — | — | — | — | 5082 | 4. |
| 2006/07 | — | — | — | — | — | — | — | — | — | — | — | — |
| 2007/08 | 142 | 35. | 12 | 41. | 47 | 38. | 52 | 32. | 31 | 31. | 5038 | 4. |
| 2008/09 | 348 | 25. | 28 | 44. | 117 | 28. | 121 | 20. | 82 | 21. | 5827 | 5. |
| 2009/10 | — | — | — | — | — | — | — | — | — | — | — | — |

### Europacupen i skiskyting / EBU-cupen

IBU-cupen het fram til og med sesongen 2007/08 Europacupen i skiskyting. 

| Sesong | Totalt | Individuelt | Sprint | Jaktstart | Jaktstart |
| --- | --- | --- | --- | --- | --- |
| Poeng | Plass | Poeng | Plass | Poeng | Plass | Poeng | Plass | Poeng | Plass |
| Junior 2004/05 | 119 | **29.** | 46 | 12. | 73 | 24. | — | — | — | — |
| 2005/06 | 73 | 39. | 43 | 14. | 30 | 49. | — | — | 3852**\*** | 5.**\*** |
| 2006/07 | — | — | — | — | — | — | — | — | — | — |
| 2007/08 | — | — | — | — | — | — | — | — | — | — |
| 2008/09 | — | — | — | — | — | — | — | — | — | — |
| 2009/10 | 100 | 47. | — | — | 60 | 47. | 40 | 32. | 3511 | 4. |
| 2010/11 | — | — | — | — | — | — | — | — | — | — |

\*) Nasjonscup for sprint og individuelt. Det var egen nasjonscup for stafett, der Norge kom på 4.-plass.

Referanser
----------

1. ↑
2. 1 2  Godø, Øyvind (29. januar 2019). «Julie var verdens største skiskyttertalent. Så ble hun borte». *Dagbladet.no* **(norsk)**. Besøkt 10. mars 2019.
3. ↑  Romerikes Blad - *Julie ypper seg i europatoppen*, besøkt 13. desember 2017.
4. ↑  Sirdal 2003 - *NM Sommerskiskyting - Sprint*
5. ↑  Sirdal 2003 - *NM Sommerskiskyting - Jaktstart*
6. ↑  Norges skiskytterforbund - *Sokna IL Skiskyttere NM skiskyting junior og Norgescup senior* Arkivert 28. februar 2018 hos Wayback Machine. besøkt 13.
 desember 2017.
7. ↑  Norges skiskytterforbund - *Norges cup sammenlagt junior 2003/04*, besøkt 13. november 2017.
8. ↑  Lygna Skisenter - *Resultater Junior NM 2005 Normal*, besøkt 13. desember 2017.
9. ↑  Lygna Skisenter - *Resultater Junior NM 2005 Sprint*, besøkt 13. desember 2017.
10. ↑  Aftenposten.no - *Junior-NM ski lørdag, langrenn*, besøkt 13. desember 2017.
11. ↑  Norges skiskytterforbund - *NM Sprint Damer - Skillevollen 01.04.2005* Arkivert 28. februar 2018 hos Wayback Machine. besøkt 14. desember 2017.
12. ↑  Romerikes blad - *Julie ypper seg i europatoppen*, besøkt 14. desember 2017.
13. ↑  IBU - *Biathlon Results*, besøkt 13. desember 2017.
14. ↑  EYOF - *Medals and results*, besøkt 14. desember 2017.
15. ↑  Norges skiskytterforbund - *NC Junior Cup 2004-2005*, besøkt 13. desember 2017.
16. ↑  Norges skiskytterforbund - *NM Skiskyting Jakt Hvaltjern 18.09.2005 Resultat Sammenlagt* Arkivert 28. februar 2018 hos Wayback Machine. besøkt 14. desember 2017
17. ↑  Biathlonresults.com - *Junior/Youth World Championships - Presque Isle, ME (USA) Junior Women 7.5 km Sprint*, besøkt 14. desember 2017.
18. ↑  Romerikes blad - *Alle valører i junior-NM*, besøkt 14. desember 2017.
19. ↑  Norges skiskytterforbund - *NM Fellesstart Kvinner 01.04.06*, besøkt 14. desember 2017.
20. ↑  Norges skiskytterforbund - *Resultatliste - Sommer NM 2006* Arkivert 28. februar 2018 hos Wayback Machine. besøkt 14. desember 2017.
21. ↑  Norges skiskytterforbund - *Sommer NM 2006 - Sammenlagtresultat* Arkivert 28. februar 2018 hos Wayback Machine. besøkt 14. desember 2017.
22. 1 2  Norges skiskytterforbund - *Resultathistorikk - NM Senior*, besøkt 14. desember 2017.
23. ↑  IBU - *Junior Women 3 x 6 km Relay*, besøkt 13. desember 2017.
24. 1 2  IBU - *Profil IBU*, besøkt 14. desember 2017.
25. ↑  Norges skiskytterforbund - *NM Rulleskiskyting - Sammenlagtresultat* Arkivert 28. februar 2018 hos Wayback Machine. besøkt 15. desember 2017.
26. ↑  VG.no - *Bonnevie-Svendsen nær pallen - gikk feil*, besøkt 15. desember 2017.
27. ↑  Siste.no - *Julie dropper stafetten* Arkivert 16. desember 2017 hos Wayback Machine. besøkt 15. desember 2017.
28. ↑  Norges skiskytterforbund - *NM 2008 Normal Kvinner*, besøkt 15. desember 2017.
29. 1 2  VG.no - *Norske skiskytterjenter i verdenscupen i dag: 20. 62. og 70.plass: «Tidenes talent» debuterer i europacupen i morgen*, besøkt 15. desember 2017.
30. ↑  Norges skiskytterforbund - *NM 2009 Vik Sprint* Arkivert 28. februar 2018 hos Wayback Machine. besøkt 15. desember 2017.
31. ↑  Norges skiskytterforbund - *NM 2009 Vik Jaktstart* Arkivert 28. februar 2018 hos Wayback Machine. besøkt 15. desember 2017.
32. ↑  VG.no - *Vrakede skiskytterjenter slår seg sammen*, besøkt 15. desember 2017.

Eksterne lenker
---------------

* (en) Julie Bonnevie-Svendsen – IBU Rediger på Wikidata

* (en) Julie Bonnevie-Svendsen – biathlon.com.ua Rediger på Wikidata